text: Esbjerg er landets voldeligste kommune
  08 november 2013 kl. 08.55
  En undersøgelse foretaget af Metroxpress viser, at Esbjerg er landets voldeligste kommune.
  I undersøgelsen er antallet af voldsanmeldelser sammenholdt med antallet af indbyggere, og her indtager Esbjerg en kedelig placering. Kun Læsø ligger over Esbjerg, men på grund af de få indbyggere på øen, giver hver enkelt anmeldelse her langt større udslag.
  Christian Østergaard, politikommissær hos Syd- og Sønderjyllands Politi, fortæller til Metroxpress, at mange af anmeldelserne kommer fra politiet selv. De oplever nemlig af og til det, der kaldes ?tilfælde af vold eller trusler mod tjenestemand?.
  Senest i går blev en mand anholdt forud for fodboldkampen mellem Esbjerg og Elfsborg for netop vold mod tjenestemand.
  